Kamu bisa jelasin ke aku soal Bahaso Jamee dalam bahasa minangkabau?

Bahaso Jamee, kadang disabuik juo bahaso Aneuk Jamee adolah salah satu dialek Bahaso Minangkabau nan umumnyo dipatutuakan dek sabagian masyarakaik di pasisia barat jo selatan Aceh. Urang Aceh satampek ado nan manyabuiknyo jo Basa Aneuk Jamee atau Basa Baiko. Urang Aneuk Jamee surang labiah suko manyabuiknyo jo Baso Jamu, Basa Jamee, atau Basa Aneuk Jamee.

Bahaso Aneuk Jamee mampunyoi pabedaan jo bahaso induaknyo, bahaso Minangkabau, sangaik mungkin tapangaruah dek faktor asimilasi jo bahaso Aceh nan dominan dipakai sabagai lingua franca di Aceh pasisia. Ado sajumlah kato nan dalam bahaso Minangkabau umum akan tadanga kasa, tapi manjadi kato-kato nan biaso dalam bahaso ko, cando kato "Wa ang" nan marujuak pado kato ganti urang kaduo laki-laki.